Laŭ la Kimra Marborda Vojo
#000000
Kiam ajn mi piediras al la proksima superbazaro Lidl mi ankaŭ estas promenante laŭ la Kimra Marborda Vojo:
#000001
Mi plurfoje iom vagadis laŭ la Marborda Vojo okcidenten, al la golfeto de Kardifo, kaj al la urboj Penarth kaj Barry. Sed dum longa tempo mi ne estis promenadante orienten.
#000002
Hieraŭ estis bela tago. Mi kaj Pudingulo sopiris iom ferieti. Sed kiel mi jam rakontis, la marbordaj strandoj estas plenplene je homoj.
#000003
Ni, do, decidis iom vagadi orienten laŭ la Marborda Vojo.
#000004
La unua parto de la vojo kondukis nin tra la parko Splott, kiun mi montris al vi la 27-an de aprilo. Post tio, ni trapasis loĝejan kvartalon kaj industrian zonon, ĝis la vojeto kondukis nin denove sudorienten for de la aŭtoj kaj konstruaĵoj laŭ la direkto de la maro.
#000005
La lando kiun vi vidas ĉe la horizonto estas Anglio (ni troviĝis ĉi tie),
#000006
La vojeto trapasas diversajn farmbienojn kaj ni eĉ renkontis bovinojn, sed mi ne fotis ilin! Mi ne timas bovinojn, sed ni diru ke mi estas iom singarda ĉar ili estas grandaj!
#000007
La la vojeto estas diversaj fortikaĵoj kiuj restas post la dua mondmilito kiam oni zorge gardis la marbordon. Ĉi tiu fortikaĵo nun funkcias kiel elektra subcentraleto.
#000008
Je ĉi tiu punkto ni konstatis ke ni estis marŝante 5 mejlojn (8.05km) kaj ĉar ni devis est ĉehejme je certa horo, ni do, devis rehejmeniri.
#000009
Oni ofte opinias ke la partoj de la Marborda Vojo apud la grandaj urboj, estas malinteresaj kaj tro industriaj. Sed, fakte, oni ja povas fari tre agrablan promenadon, spiri freŝan aeron kaj vidi interesajn panoramojn. Mi rekomendas ĝin!
#000011
Mi multe okupiĝis lastatempe kaj, do, tute ne havis la okazon ion verki ĉi tie. Hodiaŭ, tamen, estas sabato. Tro varmas por eliri el la domo kaj mi havas ripoztagon.
#000012
Dum la pasintaj semajnoj la restriktoj rezulte de la kronviruso malpli severiĝis. Aldone al tio, ŝajnas ke ege multaj homoj simple nun decidis ĉion ignori.
#000013
Rezulte, pasintan semajnfinon, hieraŭ, kaj, verŝajne hodiaŭ, en Britio idiotoj amase veturas al diversaj marbordaj lokoj - kie ili sinrostas sub la rekta suno kaj malrespektas iujn regulojn pri distancigo unu de la alia.
#000014
En diversaj partoj de Britio oni decidis denove pli severigi la regulojn pro kreskanta nombro da infektitoj. Tio aparte okazas en parto de nordokcidenta anglio - kiu estas bedaŭrinde, ĉar ĝuste tie loĝas la patrino de Pudingulo. Li planis vojaĝi viziti ŝin por la unua fojo ekde februaro, sed nun ne rajtos.
#000015
Hieraŭ oni starigis barilojn klopodante malpermesi similajn problemojn ĉisemajno. Ĉiuokaze, estis denove arestitoj pro ebria kaj kontraŭsocia konduto. Ni vidu kio okazos hodiau, sabaton!
#000016
Kunloĝantoj en la norda hemisfero, ĉu ne januaro ĉijare estis unu el la plej longaj monatoj de via vivo ankaŭ? Malbona vetero, senluma ĉielo...
#000018